b'\n_START_ARTICLE_\nO\xc5\xbekiniai (Vilnius)\n_START_SECTION_\nIstorija\n_START_PARAGRAPH_\nNuo seno O\xc5\xbekiniuose b\xc5\xabta kalki\xc5\xb3 degimo krosnies, kuriai i\xc5\xa1 aplinkini\xc5\xb3 atodang\xc5\xb3 kastas kalkakmenis. XX a. prad\xc5\xbeioje O\xc5\xbekiniuose gyveno trys \xc5\xa1imtai gyventoj\xc5\xb3, kurie vald\xc4\x97 kiek daugiau kaip du \xc5\xa1imtus hektar\xc5\xb3 \xc5\xbeem\xc4\x97s. Iki pat XX a. vid. nuolat naudojo valtis persik\xc4\x97limui \xc4\xaf kit\xc4\x85 krant\xc4\x85, taip pat naudotos plok\xc5\xa1\xc4\x8diadugn\xc4\x97s valtel\xc4\x97s du\xc5\xa1egubkos (viena j\xc5\xb3 saugoma Nacionaliniame muziejuje). Antrojo pasaulinio karo metais ties salomis gal\xc4\x97jo b\xc5\xabti keltas ir tiltas; savo pasakojimuose juos mini O\xc5\xbekini\xc5\xb3 gyventojai. XX a. pr.\xe2\x80\x93vid. O\xc5\xbekini\xc5\xb3 ir apylinki\xc5\xb3 gyventojai rinko akmenis i\xc5\xa1 Neries ir gabeno juos valtimis \xc4\xaf Vilni\xc5\xb3 statyboms, gatvi\xc5\xb3 grindimui.'